# 5. juni

### Fra Wikipedia, den frie encyklopædi

5. juni er dag 156 i året i den gregorianske kalender (dag 157 i skudår). Der er 209 dage tilbage af året.

- Dagen har to navne. Dagens navn er således både "kong Hans' fødselsdag" og "Bonifacius". Bonifacius var en engelsk munk, der i 755 blev dræbt af de vilde frisere, da han sammen med 50 andre præster ville omvende de barske kystboere.

- Det er officiel dansk flagdag til minde om den første grundlov fra 1849. Dansk nationaldag. Det er nationaldag i Seychellerne.

- Dagen har været "Fars dag" siden 1910, hvor mrs. J. Bruce Dodd i Washington indførte den. Onde tunger påstår, at "Fars dag" blev opfundet af cigar- og whiskeyfabrikanter, men historien om mrs. Dodd er den rigtige.

- FN's internationale Verdens miljødag.

### [redigér] Begivenheder

Født - Dødsfald

- 1716 - Ved underskrivelsen af Westminster-traktaten forpligter England og Tyskland sig til gensidigt forsvar i tilfælde af krig.
- 1795 - København brænder. Ved 15-tiden udbrød brand i "Dellehaven" på Holmen, og kraftig vind fik ilden til at brede sig. Dagen efter var mere end 900 ejendomme nedbrændt og 75 beskadiget, og 6.000 københavnere var hjemløse.
- 1827 - Tyrkerne erobrer Akropolis og rykker ind i Athen.
- 1849 - Kong Frederik 7. underskriver Danmarks Riges Grundlov. Dermed skiltes magten i tre myndigheder: Den Lovgivende, den Udøvende og den Dømmende. Grundloven sikrede borgerlig og religiøs frihed, forbud mod censur og offentlighed i retsplejen.
- 1915 - Med 111 stemmer mod én vedtages det at give stemmeret til kvinderne i Danmark. Senere på dagen underskrev Kong Christian 10. den nye Grundlov. Det var den anden Grundlov.
- 1942 - Efter nogle dages kamp mod den japanske flåde, får amerikanerne ødelagt eller sænket Japans fire største hangarskibe ved øen Midway. Japans marine kom sig aldrig over dette nederlag.
- 1942 - Tyskerne indtager Sebastopol.
- 1944 - B-29 på sin første militære aktion - målet er Bangkok.
- 1945 - Tyskland opdeles i en fransk, en britisk, en amerikansk og en russisk zone.
- 1947 - I en tale på Harvard University fremlægger den amerikanske general og politiker George Catlett Marshall den såkaldte Marshall-plan. Det var en økonomisk genopbygningsplan for Europa, hvis hovedidé var, at de europæiske lande i fællesskab skulle planlægge genopbygningen efter krigen - mens USA skulle yde hjælp i form af varer. 16 lande tog siden imod tilbudet, og fra 1948 til 1952 ydede USA cirka 15 milliarder dollars i hjælp - enten som lån eller gaver.
- 1953 - En ny Grundlovsændring indfører kvindelig arvefølge i det danske monarki. Kong Frederik 9. underskrev den nye grundlov, efter en folkeafstemning. Grundlovsændringen betød også, at Grønland blev en ligeberettiget del af det danske rige.
- 1967 - Israel angriber Jordan, Egypten og Syrien og ødelægger vigtigt krigsmateriel - Seksdageskrigen er i gang. Krigen endte med israelsk besættelse af Gaza-striben, Vestbredden og Golanhøjderne.
- 1968 - Senator Robert Kennedy, yngre broder til den myrdede præsident John F. Kennedy, snigmyrdes i Los Angeles.
- 1975 - Dronning Margrethe udnævnes til æresdoktor ved Cambridge.
- 1975 - Efter at have været lukket i otte år af vragrester og israelske bomber, genåbnes Suezkanalen af Egyptens præsident Anwar Sadat.
- 1977 - Elizabeth 2. fejrer 25 år på tronen.
- 1977 - Den første personlige computer, Apple II, kommer på gaden, designet af Steve Wozniak og Steve Jobs, baseret på 6502 microprocessoren. Apple I var ikke en fuldstændig computer, men snarere et motherboard.
- 1977 - Øgruppen Seychellerne bliver en uafhængig stat og fejrer nationaldag denne dato.
- 1982 - Dr. Michael Gottlieb, assistant professor ved UCLA, beskriver for første gang en ny epidemisk sygdom, som senere fik navnet AIDS. Efter modstand fra den medicinske verden forlader han UCLA og åbner en privat praksis, hvor han behandler AIDS patienter.
- 1984 - Over 1.000 bliver dræbt, da indiske regeringstropper stormer sikh-helligdommen ”Det Gyldne Tempel” i Amritsar.
- 1984 - På Normandiets kyst afslører Prins Henrik et mindesmærke for de 8.000 danske søfolk, der deltog i de allieredes invasion i 1944.
- 1985 - Den største auktion nogensinde afholdes over Hughes Aircraft Co., som gik for 5 milliarder $ til General Motors fra Detroit i Michigan, USA.
- 1985 - Danmarks fodboldlandshold besejrer i en underholdende kamp Sovjetunionen 4-2 i Idrætsparken. Preben Elkjær og Michael Laudrup scorer hver 2 af de danske mål.
- 1986 - En FN rapport anslår, at 50.000 afrikanere har AIDS.
- 1993 - 23 pakistanske FN-soldater bliver dræbt og omkring 50 alvorligt såret, da de lokkes i et bagholdsangreb i Somalias hovedstad Mogadishu. Det var en af Somalias førende krigsherrer, general Aideed, der stod bag angrebet, der blev iværksat da FN-soldaterne ville undersøge et våbenlager.
- 1996 - Dronning Margrethe indvier den genskabte barokhave ved Frederiksborg Slot.
- 2000 - USA's præsident Bill Clinton taler i det russiske parlament, Dumaen.
- 2001 - Arkæologer finder ud af, at Egtved-pigen højst sandsynlig var mavedanserinde.
- 2002 - Elizabeth 2. fejrer 50 år på tronen. Der afholdes en stor rockkoncert med alle de engelske stjerner. Elizabeth kører gennem London i sin imponerende guldkaret.
- 2002 - Bestyrelsen for Venstre (parti) i Farum ekskluderer Peter Brixtofte, som har været medlem i 37 år. Brixtofte befinder sig i USA til alkoholafvænning.

### [redigér] Født

- 1723 - Adam Smith, britisk/skotsk økonom.
- 1813 - Søren Kierkegaard, filosof/forfatter. Død 1855.
- 1819 - John Couch Adams, astronom (den største efter Newton) og én af opdagerne af Neptun. Død 1892.
- 1878 - Pancho Villa, mexikansk revolutionær. Han dræbes i et baghold i 1923.
- 1878 - Jákup Dahl, færøsk teologe.
- 1882 - Igor Stravinsky, russisk komponist og dirigent. Død i 1971.
- 1883 - John Maynard Keynes, britisk nationaløkonom, embedsmand og politiker. Død 1946.
- 1939 - Margaret Drabble, engelsk forfatter.
- 1947 - David Hare, dramatiker.
- 1949 - Ken Follet, forfatter.
- 1968 - Marc Rieper, fodboldspiller.
- 1971 - Marky Mark, sanger.

### [redigér] Dødsfald

- 1826 - Carl Maria von Weber, tysk komponist.
- 1916 - Lord Horatio Kitchener, britisk general og krigsminister, omkommer, da hans skib på vej til Rusland minesprænges. Kitchener blev nationalhelt, da han anførte den engelske hær i kampe i Sudan i 1898.
- 1944 - Jákup Dahl, færøsk teologe, døde på sin 66. fødselsdag.
- 1968 - Robert F. Kennedy, amerikansk præsidentkandidat, tidligere justitsminister, bliver dræbt, da den jordanske indvandrer Sirhan B. Sirhan skyder ham ved et attentat i Los Angeles, Californien. Robert Kennedy blev skudt, da han forlod Hotel Ambassador.
- 2004 - Ronald Reagan, USA's præsident 1981-1989, dør i sit hus i Bel Air, Los Angeles.

Hentet fra "http://da.wikipedia.org../../../5/2E/_/5._juni.html"

Kategorier: Dage i juni

##### Views

- Artikel
- Diskussion
- Nuværende version

##### Søg

##### Andre sprog

- Afrikaans
- Aragonés
- العربية
- Asturianu
- Беларуская
- Български
- Brezhoneg
- Bosanski
- Català
- Cebuano
- Corsu
- Česky
- Kaszëbsczi
- Чăвашла
- Cymraeg
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Føroyskt
- Français
- Arpitan
- Furlan
- Frysk
- Gaeilge
- Gàidhlig
- Galego
- עברית
- Hrvatski
- Magyar
- Interlingua
- Bahasa Indonesia
- Ilokano
- Ido
- Íslenska
- Italiano
- 日本語
- Basa Jawa
- ქართული
- ಕನ್ನಡ
- 한국어
- Ripoarisch
- Kurdî / كوردي
- Latina
- Lëtzebuergesch
- Limburgs
- Lumbaart
- Lietuvių
- Māori
- Македонски
- മലയാളം
- Bahasa Melayu
- Nnapulitano
- Nederlands
- Norsk (nynorsk)
- Norsk (bokmål)
- Occitan
- Kapampangan
- Polski
- Português
- Română
- Русский
- Sicilianu
- Scots
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Kiswahili
- తెలుగు
- ไทย
- Tagalog
- Türkçe
- Tatarça
- Українська
- Vèneto
- Tiếng Việt
- Walon
- Winaray
- 中文